Milan Petković
Milan Petković (Priština, 1973) srpski je kompozitor, izvođač i muzički pedagog.

Biografija 
Rođen je 31. jula 1973. godine u Prištini, gde je završio osnovnu i srednju školu i Fakultet muzičke umetnosti. Diplomirao je 2003. godine sa temom „Pet pariskih sonata Volfganga Amadeusa Mocarta".
 
Prve kompozicije počeo je da piše još u osnovnoj školi, a kao srednjoškolac je počeo da se bavi studijskim radom i od tada datiraju njegovi audio zapisi.
 
Tokom studija, pored komponovanja, bavio se i pozorištem. Komponovao je muziku za više desetina pozorišnih predstava.

U njegovom stvaralačkom opusu prevladava eksperimentalni odnosno ambijentalni džez.

Prvi studijski album „Muzička kutija“ snimio je i objavio 2012. godine sa svojim triom u izdanju Centra za kulturu Aleksinac i Izdavačke kuće „Slušaj najglasnije“ iz Zagreba.

Godine 2013. osniva vlastitu izdavačku kuću "Zeleni vir" i u saradnji sa kućama „Slušaj najglasnije“ iz Zagreba i "Konstantinus" (Constantinus) iz Niša izdaje album "Odraz". U godinama koje slede objavljuje albume: „Utočište“ (2014), „Nada“ (2015), „Na obali“ (2016), „Potvrda o životu“ (2017), „Leptir” (2019), „U srcu” (2019), „Do kraja sveta” (2019).

Živi i radi u Aleksincu kao muzički pedagog.

Objavljeni albumi 
 Muzička kutija - Kompozicije: 1. Muzička kutija  2. Kabare  3. Drum & Bass  4. Podzemlje  5. Moravica  6. Miss You  7. Čovek sa dva lica , 2012 
 Odraz - Kompozicije:1. Odraz  2. Gluvarenje  3. Autsajder  4. Povratak kući  5. Bez borbe  6. Končić  7. Iza ogledala , 2013, 
 Utočište - Kompozicije: 1. Utočište  2. Nedostojan  3. Sloboda kretanja  4. U senci  5. Ničija zemlja  6. Kod kuće , 2014
 Nada - Kompozicije: 1. Vera  2. Nada  3. Ljubav, 2015
 Na obali - Kompozicije: 1. Vremeplov  2. Na obali  3. Besmisla , 2016
 Potvrda o životu- Kompozicije: 1. Mir  2. Igra 3. Potvrda o životu , 2017 
 Leptir − Kompozicije: 1. Leptir, 2. Na početku, 3. Neispričane priče, 2019 
 U srcu - Kompozicije: 1. Buđenje, 2.  Bez ljubavi, 3.  U srcu, 4. Nemaština, 2019
 Do kraja sveta - Kompozicije: 1. Čuvar, 2. Duše, 3. Do kraja sveta, 2019 
 Kad niko ne čeka - Kompozicije: 1. Kad niko ne čeka, 2. Sama, 3. Vetri, 4. Ko je komu sve, 5. Pesma prijateljstva, 6. Sumrak,  7. Slobodan, 2023

Izvori 

 Rođeni 1973.
 Srpski kompozitori
 Aleksinčani
Музичари из Приштине